[{"text_idx": "#000006", "text": "Gwasanaeth Aelodau Artiffisial a Chyfarpar (ALAS)"}, {"text_idx": "#000008", "text": "Fy Adferiad Corfforol o Covid -19"}, {"text_idx": "#000009", "text": "Mae tendinopathi Achilles yn gyflwr sy\u2019n achosi poen, chwyddo ac anystwythder o fewn dwy ran wahanol o weyllen y ffe\u0302r (Achilles tendon) \u2013 yng nghefn y pigwrn ac ychydig yn uwch na\u2019r sawdl."}, {"text_idx": "#000010", "text": "Mae\u2019r symptomau\u2019n tueddu i fod yn waeth ar o\u0302l gorffwyso, yn enwedig yn y bore. Credir ei fod yn cael ei achosi gan straen ailadroddus. I\u2019r rhan fwyaf o bobl, mae symptomau tendinopathi Achilles fel arfer yn gwella o fewn 3-6 mis ar o\u0302l dechrau triniaeth."}, {"text_idx": "#000011", "text": "Dyma rai o\u2019r ffactorau sy\u2019n cyfrannu at tendinopathi Achilles:"}, {"text_idx": "#000012", "text": "GorddefnyddioEsgidiau anaddasBod dros pwysauNewidiadau mawr wrth wneud ymarfer corff e.e. dwysach/amlachGwneud gweithgareddau ar arwyneb caled/llethrog yn rheolaiddAnhyblygrwydd e.e. cyhyrau croth y goes yn dynnRhai mathau o arthritis, megis spondylitis ymasiol (spondylitis ankylosing) neu arthritis soriatigCymryd gwrthfiotigau am gyfnodau hir (ciprofloxacin ac ofloxacin yn bennaf)"}, {"text_idx": "#000013", "text": "Addasu eich ffordd o fyw (gan gynnwys amgylchedd gwaith)Gorffwyso, osgoi gweithgaredd hir e.e. sefyll, cerdded a chwaraeon trawiad nertholStrapio a thapioColli pwysauYmarferion ymestynDefnyddio esgidiau cadarnDefnyddio mewnwadnauDefnyddio ia\u0302 i reoli poen a helpu i ddatchwyddo"}, {"text_idx": "#000014", "text": "Esgidiau sy\u2019n ffitio\u2019n dda, gyda gwadnau cadarn a lasys neu strap, sy\u2019n rhoi\u2019r gynhaliaeth orau i\u2019ch traed. Os yw eich esgidiau\u2019n rhy hyblyg, fydd eich traed ddim yn cael y cadernid a\u2019r cymorth y maent ei angen."}, {"text_idx": "#000015", "text": "fod yn ddigon dwfn a llydan i\u2019r bysedd traedffasnin ar ben yr esgid (lasys neu felcro)sawdl isel (3cm)gwadnau cadarn sy\u2019n cadw eu sia\u0302p"}, {"text_idx": "#000016", "text": "Profwch eich esgidiau drwy eu plygu a throi\u2019r gwadnau. Mae\u2019n iawn gallu eu plygu rhywfaint bach, lle mae\u2019r bysedd traed, wrth ddefnyddio ychydig o nerth ond dylai gweddill yr esgid aros yn gadarn."}, {"text_idx": "#000017", "text": "Rydym yn argymell peidio defnyddio:"}, {"text_idx": "#000018", "text": "esgidiau fflat (steil cynfas)sodlau hyblyg (steil gwadn glustog)esgidiau heb lasyspymps steil bale"}, {"text_idx": "#000019", "text": "Dyma\u2019r mathau o esgidiau allai fod o fudd i\u2019ch cyflwr (dydyn ni ddim yn cymeradwyo brandiau na gwefannau penodol):"}, {"text_idx": "#000022", "text": "Dim ond mewn esgidiau cadarn, sydd ddim yn siglo, y mae mewnwadnau (orthoses) yn effeithiol."}, {"text_idx": "#000023", "text": "Gwisgwch eich mewnwadnau yn raddol dros gyfnod o amser. Dechreuwch ei gwisgo am awr ar y diwrnod cyntaf a chynyddwch fesul awr bob dydd nes i chi fod yn eu gwisgo drwy\u2019r dydd. Astudiwch eich traed ar o\u0302l eu defnyddio rhag ofn eu bod nhw\u2019n rhwbio."}, {"text_idx": "#000024", "text": "Mae ychydig o boen yn gyffredin ar y dechrau wrth i\u2019ch cyhyrau addasu i\u2019r mewnwadnau. Dylai hyn wella\u2019n raddol wrth i chi eu defnyddio."}, {"text_idx": "#000025", "text": "Os byddwch chi\u2019n dioddef cochni, pothelli neu boen newydd neu fwy o boen, tynnwch y mewnwadnau."}, {"text_idx": "#000026", "text": "Peidiwch a\u0302 dal i ddefnyddio mewnwadnau os yw eich symptomau\u2019n gwaethygu."}, {"text_idx": "#000028", "text": "Mewnwadnau sawdl corcyn \u2013 bydd angen i chi gael un o\u2019r rhain ym mhob esgid, hyd yn oed os mai dim ond un weyllen y ffe\u0302r sy\u2019n broblematig."}, {"text_idx": "#000029", "text": "Ar y dechrau, gall yr ymarferion yma fod o gymorth:"}, {"text_idx": "#000031", "text": "Yn ddiweddarach, gall yr ymarferion yma fod o gymorth:"}, {"text_idx": "#000037", "text": "Os oes gennych chi broblem sydd ddim yn gwella fel y byddech yn ei ddisgwyl gyda hunanofal, cysylltwch a\u0302 gweithiwr gofal iechyd proffesiynol i gael cyngor. Gall fod yn feddyg teulu, fferyllydd, gwasanaeth podiatreg y GIG neu bodiatregydd preifat."}, {"text_idx": "#000038", "text": "Gwnewch yn siw\u0302r bod eich podiatregydd wedi\u2019i gofrestru gyda\u2019r Cyngor Proffesiynau Iechyd a Gofal ac edrychwch am y llythrennau HCPC ar o\u0302l ei enw."}, {"text_idx": "#000039", "text": "Help us improve Keeping Me Well!"}]